Document ID: 31987R1463

*****
ΚΑΝΟΝΙΣΜΟΣ (ΕΟΚ) αριθ. 1463/87 ΤΗΣ ΕΠΙΤΡΟΠΗΣ
της 26ης Μαΐου 1987
για την κατάταξη εμπορευμάτων στη διάκριση 11.08 Α Ι του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τη λήψη μέτρων για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του κοινού δασμολογίου, απαιτούνται διατάξεις για την κατάταξη των προϊόντων που εμφανίζονται με τη μορφή λεπτής λευκής σκόνης, αποτελούνται από:
- φυσικό άμυλο καλαμποκιού ή από,
- μείγμα φυσικού αμύλου καλαμποκιού και μικρών ποσοτήτων ακετυλιωμένου αμύλου καλαμποκιού, ή από,
- πολύ ελαφρά ακετυλιωμένο άμυλο καλαμποκιού,
και έχουν τα ακόλουθα αναλυτικά χαρακτηριστικά:
- περιεκτικότητα σε άμυλο (που προσδιορίζεται με τη μέθοδο ewers): περίπου 95 % κατά βάρος ή περισσότερο, υπολογισμένη επί ξηράς ύλης,
- περιεκτικότητα σε ακετυλομάδες (που προσδιορίζεται με την ενζυματική μέθοδο): όχι μεγαλύτερη από 0,25 % κατά βάρος, υπολογισμένη επί ξηράς ύλης·
ότι η κλάση 11.08 του κοινού δασμολογίου, που αποτελεί παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 750/87 (4), αφορά μεταξύ άλλων, το άμυλο κάθε είδους, ότι η κλάση 39.06 αφορά, μεταξύ άλλων, τα άλλα υψηλά πολυμερή, τις τεχνικές ρητίνες και άλλες τεχνητές πλαστικές ύλες·
ότι τα εν λόγω προϊόντα, εξαιτίας των χαρακτηριστικών τους (κυρίως της χαμηλής περιεκτικότητάς τους σε ακετυλομάδες), δεν μπορούν να θεωρηθούν εμπορεύματα της κλάσης 39.06, ότι τα προϊόντα αυτά παρουσιάζουν ή έχουν διατηρήσει το χαρακτήρα εμπορευμάτων της κλάσης 11.08 και, κατά συνέπεια, πρέπει να υπαχθούν στην κλάση αυτή· ότι από το πεδίο της κλάσης αυτής πρέπει να επιλεγεί η διάκριση 11.08 Α Ι· ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα που εμφανίζονται με τη μορφή λεπτής λευκής σκόνης, που αποτελούνται από:
- φυσικό άμυλο καλαμποκιού, ή από,
- μείγμα φυσικού αμύλου καλαμποκιού και μικρών ποσοτήτων ακετυλιωμένου αμύλου καλαμποκιού, ή από,
- πολύ ελαφρά ακετυλιωμένο άμυλο καλαμποκιού,
και που έχουν τα ακόλουθα αναλυτικά χαρακτηριστικά:
- περιεκτικότητα σε άμυλο (που προσδιορίζεται με τη μέθοδο ewers): περίπου 95 % κατά βάρος ή περισσότερο, υπολογισμένη επί ξηράς ύλης,
- περιεκτικότητα σε ακετυλομάδες (που προσδιορίζεται με την ενζυματική μέθοδο): όχι μεγαλύτερη από 0,25 % κατά βάρος, υπολογισμένη επί ξηράς ύλης·
πρέπει να καταταχθούν στο κοινό δασμολόγιο στη διάκριση:
11.08 Άμυλο κάθε είδους· ινσουλίνη:
Α. Άμυλο κάθε είδους:
Ι. Άμυλο καλαμποκιού.
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1987.

Labels: 3
17